**Ανακοίνωση Απάτριδων Κούρδων/ισσών Απεργών**

**Αναστέλλουμε Προσωρινά την Απεργία Δίψας Εκτιμώντας την Αλληλεγγύη της Κοινωνίας**

Βιώνουμε τις τελευταίες μέρες την αλληλεγγύη και την στήριξη μεγάλης μερίδας της κοινωνίας από ΜΚΟ και άλλα οργανωμένα σύνολα, προσωπικότητες, καλλιτέχνες, λειτουργούς των Μέσων Ενημέρωσης, καθώς και πολίτισσες/τες. Αυτή η αλληλεγγύη και η στήριξη έχουν δημιουργήσει, πιστεύουμε, ένα θετικό κλίμα, το οποίο μας δίνει τη δύναμη να συνεχίσουμε τον αγώνα μας και να ελπίζουμε σε ένα αίσιο τέλος.

Ενόψει των πιο πάνω, αποφασίσαμε ότι από σήμερα, 25/5/2018, αναστέλλουμε προσωρινά την απεργία δίψας μας, ελπίζοντας σε θετικές εξελίξεις μέσα από αυτό το κλίμα αλληλεγγύης και στήριξης του αγώνα μας. Συνεχίζουμε βέβαια τη διαμαρτυρία μας έξω από το Προεδρικό Μέγαρο και το Υπουργείο Εσωτερικών, καθώς και την απεργία πείνας.

Τέλος, θέλουμε να ευχαριστήσουμε θερμά όλες τις ΜΚΟ, οργανωμένα σύνολα, προσωπικότητες, καλλιτέχνες, δημοσιογράφους και άλλα άτομα για την αλληλεγγύη και την στήριξή τους στον αγώνα μας.

Οικογένεια Hassan-Janbali

Απάτριδες Κούρδισσες/οι από την Συρία

Απεργοί Πείνας